**บทที่ 1**

**บทนำ**

* 1. **ที่มาและความสำคัญ**

บอร์ดเกมมีประวัติความเป็นมายาวนาน คิดค้นเกมแรกในศตวรรษที่ 16 ปัจจุบันมีบอร์ดเกมกว่า 10,000 เกม ที่สร้างขึ้นแล้ว บอร์ดเกมเป็นกิจกรรมที่สร้างสรรค์ เสริมสร้างความฉลาดทางอารมณ์ และสามารถเล่นได้ทุกเพศทุกวัย การเล่นบอร์ดเกมสามารถเสริมทักษะการสื่อสาร ฝึกใช้ความคิด การวางแผน รู้แพ้รู้ชนะ และการทำงานเป็นทีมจากสร้างปฏิสัมพันธ์กับเพื่อนผู้เล่นอื่นๆ ที่เล่นด้วยกัน ไม่ว่าจะเป็นเพื่อนฝูงหรือครอบครัว

เมื่อประมาณ 2 – 3 ปีก่อน ผู้พัฒนาได้รู้จักกับบอร์ดเกมทางอินเตอร์เน็ต แต่ก็ไม่ได้สนใจ เพราะคิดว่า ก็แค่เกมกระดานน่าจะไม่แตกต่างกับบอร์ดเกมอื่นๆ เช่น เกมเศรษฐี เกม XO หมากรุกไทย ต่อมาเพื่อนๆ และน้องๆ ในคณะแนะนำให้เล่นเกมอื่นๆ ที่ไม่เคยรู้จักมาก่อน จึงเกิดความสนในอยากจะรู้จักบอร์ดเกมให้มากขึ้น ทำให้ศึกษาเพิ่มเติมเกี่ยวกับบอร์ดเกมในอินเตอร์เน็ต พบว่ามีร้านให้เช่าบอร์ดเกม ผู้พัฒนาพบร้านที่อยู่ใกล้บ้านมากที่สุด และได้ทราบเมื่อเดินทางไปถึง พบว่าอัตราค่าบริการคิดราคาชั่วโมงละ 100 บาท เมื่อไปร้านที่ 2 ซึ่งอยู่ไกลไปอีกหน่อยมีอัตราค่าบริการที่สามารถจ่ายได้และคนที่ไปเล่นคนเดียวสามารถหาเพื่อนเล่นได้ ในบางวันที่ร้านไม่มีลูกค้า ก็ไม่เจอใครเลย ในครั้งนั้นเป็นการเสียเวลาและเสียค่าเดินทางโดยเปล่าประโยชน์ นอกจากนี้ ผู้พัฒนาได้ทราบปัญหาของคนอื่นๆ ที่บางครั้งอยากจะเล่นเกมบางเกมแต่ไม่มีใครเล่นด้วย บอร์ดเกมยังเป็นกิจกรรมเฉพาะกลุ่มอยู่ และยังไม่ค่อยเป็นที่รู้จักในวงกว้าง เพราะคนทั่วไปมีความคิดเกี่ยวกับบอร์ดเกมในทางที่ไม่ค่อยดี เช่น บอร์ดเกมเป็นแค่เกมเด็กๆ คนเล่นบอร์ดเกมต้องเป็นแค่พวกคลั่งไคล้กับเกม การ์ตูนญี่ปุ่น และของเล่น ซึ่งต้องประชาสัมพันธ์ให้เข้าใจประโยชน์ในการเล่นบอร์ดเกมมากขึ้น

ด้วยเหตุที่ปัจจุบัน ธุรกิจบอร์ดเกมมีตลาดที่ยังแคบอยู่ ลูกค้ายังไม่ค่อยรู้จัก ในขณะเดียวกันก็มีคู่แข่งรายใหม่เข้าสู่ตลาดบอร์ดเกม เจ้าของร้านบอร์ดเกมจะต้องหากลยุทธ์ในการดำเนินธุรกิจให้อยู่รอดและให้เติบโตของมีประสิทธิภาพ จากการสัมภาษณ์ พบว่าหนึ่งในร้านที่ผู้พัฒนาเข้าไปสำรวจเป็นร้านเปิดใหม่ เจ้าของร้านยังขาดระบบและข้อมูลที่ช่วยในการดำเนินธุรกิจของร้าน และยังมีปัญหาความความไม่สะดวกที่เกิดกับผู้เล่นของร้านนี้ จึงเป็นที่มาในการพัฒนา “ระบบจัดการร้านบอร์ดเกม:กรณีศึกษาร้าน Play Harbor” เพื่อเป็นเครื่องมือที่สำคัญในการทำธุรกิจของร้าน Play Harbor และเพื่ออำนวยความสะดวกในด้านข้อมูลและการใช้บริการให้แก่ผู้เล่นบอร์ดเกมซึ่งเป็นลูกค้าของร้าน Play Harbor โครงงานนี้จะเป็นการช่วยส่งเสริมธุรกิจบอร์ดเกมซึ่งเป็นธุรกิจขนาดย่อมแนวใหม่ที่กำลังเติบโต ซึ่งจะส่งผลต่อเศรษฐกิจโดยรวมของประเทศ

* 1. **วัตถุประสงค์**

1. เพื่อพัฒนระบบจัดการร้านบอร์ดเกม Play Harbor
2. เพื่อสร้างระบบที่อำนวยความสะดวกแก่ผู้เล่นและผู้ให้เช่าบอร์ดเกม
3. เพื่อปรับปรุงการให้บริการของผู้ให้เช่า
4. เพื่อทำให้ Play Harbor เป็นที่รู้จักมากยิ่งขึ้น
   1. **สมมติฐานของการศึกษา**

ในปัจจุบันยังไม่มีระบบสนับสนุนผู้เล่นและผู้ให้เช่าบอร์ดเกมโดยเฉพาะ ผู้ใช้จึงใช้ระบบ Social Media ต่างๆ ที่มีอยู่แล้วในการนัดพบเพื่อเล่นเกมที่ต้องการ จึงทำให้ผู้เล่นกระจัดกระจายไม่รวมกลุ่มกัน การค้นหาผู้ให้เช่าเป็นเรื่องที่ยากเพราะแหล่งข้อมูลบางแห่งไม่อัพเดท หรือเข้าถึงได้ยากไม่อยู่บนสื่อออนไลน์ ทางทีมผู้พัฒนาจึงได้พัฒนาระบบจัดการร้านบอร์ดเกมขึ้นซึ่งเป็นเว็บแอปพลิเคชัน เพื่อให้ผู้เล่นและผู้ให้เช่าได้รับประสบการณ์ที่ดีจากการเล่นและให้บริการเช่าบอร์ดเกม อีกทั้งยังเป็นการส่งเสริมอุตสาหกรรมบอร์ดเกมในประเทศไทยให้เติบโตยิ่งขึ้น

* 1. **ทฤษฎีหรือแนวคิดที่ใช้ในการพัฒนา**

ระบบจัดการร้านบอร์ดเกมผู้เล่นและผู้ให้เช่าบอร์ดเกมพัฒนาขึ้นมาเพื่อสร้างระบบที่อำนวยความสะดวกแก่ผู้เล่นและผู้ให้เช่าบอร์ดเกม เพื่อให้ผู้ใช้งานได้รับประสบการณ์ที่ดีขึ้นในการเล่นบอร์ดเกม ระบบที่พัฒนาขึ้นมีลักษณะแบบเว็บแอปพลิเคชันรองรับการทำงานผ่านอุปกรณ์สื่อสารหลากหลายแพลตฟอร์มเพราะในปัจจุบันระบบเครือข่ายการสื่อสารในยุคที่ 3 และยุคที่ 4 ได้รับการพัฒนามาอย่างดีและมีราคาถูกลงมากทำให้มีฐานผู้ใช้งานที่ใหญ่ ระบบจัดการร้านบอร์ดเกมที่ผู้พัฒนาได้พัฒนาขึ้นจึงสามารถเข้าถึงได้อย่างง่ายดายและมีโอกาศที่จะเป็นที่รู้จักเป็นวงกว้าง ทีมผู้พัฒนาจึงได้พัฒนาระบบ Web Application แบบ Responsive

จากแนวคิดที่ได้กล่าวในข้างต้น ทีมผู้พัฒนาจึงได้พัฒนาระบบโดยใช้ภาษา HTML5 CSS Javascript ใน Front-end Developer และ PHP MySQl ใน Back-end Developer

* 1. **วิธีการดำเนินงาน**
* เก็บข้อมูล requirements จากผู้ให้เช่าบอร์ดเกมและผู้เล่นบอร์ดเกม
* สร้าง Prototype แบบ Wireframe ขึ้นมา
* นำ Prototype ที่สร้างไปทดสอบกับผู้ให้เช่าบอร์ดเกมและผู้เล่นบอร์ดเกม
* จัดทำระบบจริงโดยทำเป็น Web Application แบบ Responsive
* ทดสอบระบบจริงกับผู้ใช้งานจริงและแก้ไขข้อผิดพลาดของระบบ
* จัดทำรายงานเพื่อบันทึกผลการดำเนินงาน
  1. **ขอบเขตการดำเนินงาน**

พัฒนาระบบสำหรับร้านบอร์ดเกมตามความต้องการของร้าน Play Harbor รวมถึงความต้องการของลูกค้าร้าน Play Harbor โดยความเห็นชอบของร้าน Play Harbor เก็บข้อมูล requirement รีวิวร้านและบอร์ดเกมตามร้านให้เช่าบอร์ดเกมในกรุงเทพจำนวน 5 ร้าน พัฒนา prototype โดยใช้โปรแกรม Justinmind พัฒนาระบบด้วย web programming ต่างๆเช่น HTML5, CSS3, JavaScript, PHP จัดทำฐานข้อมูลด้วย MySQL และจัดทำรูปเล่มรายงานเพื่อบันทึกผลการพัฒนาระบบ

ระบบที่พัฒนาจึงรองรับผู้ใช้ระบบ ซึ่งจะแบ่งออกเป็น 2 กลุ่ม คือ เจ้าของร้าน(Owner) และผู้เล่น(Player) หรือบุคคลทั่วไปที่ต้องการจะมาใช้บริการของร้าน Play Harbor

* 1. **ประโยชน์ที่คาดว่าจะได้รับ**

1. ร้าน Play Harbor มีระบบช่วยจัดการธุรกิจร้านบอร์ดเกม ที่ช่วยทำให้การทำงานมีประสิทธิภาพมากขึ้น
2. ปรับปรุงการให้บริการของร้านบอดร์เกม Play Harbor
3. ช่วยอำนวยความสะดวกให้แก่ผู้เล่นบอร์ดเกมในการใช้บริการร้าน Play Harbor
4. ร้านบอร์ดเกม Play Harbor เป็นที่รู้จักและเข้าถึงมากขึ้น
5. ร้านบอร์ดเกม Play Harbor มีลูกค้าและมีรายได้มากขึ้น