**บทที่ 5**

**สรุปและเสนอแนะ**

**5.1 สรุปผลการออกแบบและพัฒนา**

ระบบจัดการผู้เล่นและผู้ให้เช่าเป็นระบบที่พัฒนาแบบ Web application responsive และ multi-platform คือ เว็บแอปพลิเคชันตอบสนองต่อการแสดงผลบนขนาดหน้าจอที่หลากหลาย สามารถทำงานได้บนทุกแพลตฟอร์มที่แสดงผลเว็บไซด์ได้ ทำให้ระบบมีความยืดหยุ่นสูง ผู้เล่นจะสามารถใช้บริการของผู้ให้เช่าได้อย่างมีประสิทธิภาพมากขึ้น เนื่องจากมีฟังก์ชันการทำงานที่ตอบสนองต่อความต้องการของผู้ใช้ ผู้เล่นสามารถนัดพบปะกับกับผู้เล่นแปลกหน้าเพื่อเล่นเกมที่ต้องการจะเล่นได้ ติดต่อกับผู้ให้เช่าและผู้เล่นอื่นๆได้ง่ายยิ่งขึ้น ดูข้อมูลรีวิวร้าน รีวิวบอร์ดเกม และดูวิธีการเล่นได้ ผู้ให้เช่าสามารถดำเนินธุรกิจได้อย่างมีประสิทธิภาพมากขึ้น อันจะส่งผลต่อผลกำไรของผู้ให้เช่าให้เพิ่มมากยิ่งขึ้น และสร้างความพึงพอใจให้ลูกค้ามากขึ้น

**5.2 ปัญหาและอุปสรรค**

โปรแกรมออกแบบโปรโตไทด์ ที่ใช้เครื่องมือ Justinmind มีจุดบกพร่องอยู่บ้าง บางครั้งส่วนแสดงผลที่ผู้จัดทำออกแบบขึ้นมา หายไปจากไฟล์งานที่ได้ออกแบบไว้แล้ว เมื่อเวลาผ่านไปหลายวัน ทำให้ต้องออกแบบใหม่อีกครั้ง

การเก็บข้อมูลจากผู้ใช้และผู้ที่เกี่ยวข้องกับระบบ มีคนที่ชี้นำ ทำให้ข้อมูลที่ได้ไม่น่าเชื่อถือ ต้องเก็บข้อมูลใหม่หลายครั้ง เสียเวลาและค่าเดินทางไปเปล่าประโยชน์

การสื่อสารระหว่างผู้จัดทำยังไม่เพียงพอทำให้การพัฒนาระบบเป็นไปอย่างล่าช้า